alexandrainst/scandi-wiki huggingface dataset:
Ivars Silis

Ivars Silis (fæddur 1940) er lettnesk fæddur verkfræðingur, rithöfundur og ljósmyndari sem hefur búið í Danmörku og Grænlandi síðan 1944. Fjölskylda hans flúði frá Lettlandi til Kaupmannahafnar 1944. Hann lýsti upplifunum sínum sem flóttamaður í Danmörku í minningabókinni Slot Under Vand (Gyldendal, 2010) Eftir að hafa lokið námi hjá Danmarks Ingeniørakademi vann hann sem jarðeðlisfræðingur í Grænlandi þar sem henn var einnig meðlimur og leitogi nokkurra leiðangra. Hann hefur gert tvær verðlaunaðar heimildamyndir: "Frozen Annals" (1994) um loftslagsrannsóknir á norðurslóðum, og "Andala og Sofiannguaq" (2002). Upplifanir hans sem leiðangurstjóri hefur gert hann að sjálfgefnum meðlimi Eventyrernes Klub. Hann er þekktur í Grænlandi þar sem ljósmyndir hans eru oft sýndar og bækur hans um grænland eru vinsælar. Hann er giftur grænlensku listakonunni Aka Høegh og er faðir listamannsins og kvikmyndamannsins Inuk Silis Høegh og málarans Bolatta Silis Høegh.

Valdar bækur 
 1970 - Slædesporene fyger til
 1980 - Leben im hohen Norden - Grönland
 1981 - Nanok
 1982 - Kalaaleq - Grønland i dag
 1985 -Tuugaaliq
 1995 - Hvide Horisonter
 1995 - Sten og Menneske
 1997 - Hvalernes Fjord
 1999 - Kender du Qaqortoq? - byen bag Storisen
 2000 - Min Hvide Verden - 30 år med kamera i Grønland
 2001 - Jagtbreve fra Arktis
 2006 - Nabagi Pilis (á lettnesku)
 2009 - Slot under Vand
 2011 - Disko – den blå bugt

Heimildamyndir
 1994 - Frozen Annals/Vor enestående tid 
 2002 - Andala og Sofiannguaq
 I Samme Båd (með Inuk Silis Høegh)

Tilvísanir 

Lettneskir rithöfundar
Danskir rithöfundar
Aka Høegh

Nukardleq Najâraq Eva (Aka) Høegh (fædd 16. desember 1947 í Qullissat Grænlandi) er grænlenskur myndlistarmaður. Hún lauk aldrei listnámi, en var um tíma á Kunstakademiet í Kaupmannahöfn. Hún er einn helsti listamaður grænlendinga og hefur myndskreytt t.d. nokkrar bækur með þjóðsögum grænlendinga.  Hún er gift rithöfundinum Ivars Silis og á með honum tvö börn, listamanninn Inuk Silis Høegh og málarinn Bolatta Silis Høegh.

Tilvísanir 

Aka Høegh - Kvinfo
Aka Høegh í Dansk Biografisk Leksikons 3. útgáfa (1979-84) og í Den Store Danske Encyklopædi, eftir af Mads Lidegaard og Merete Harding
Aka Høegh har fået tildelt Nersornaat i sølv - Sermitsiaq

Grænlenskir listamenn
Brigitte Bierlein

Brigitte Bierlein (f. 25. júní 1949) er austurrískur dómari. Hún er fyrrum ríkissaksóknari við hæstarétt Austurríkis og hefur frá árinu 2018 verið forseti stjórnlagadómstóls landsins.

Í lok maí árið 2019 skipaði Alexander Van der Bellen, forseti Austurríkis, Bierlein kanslara utanþingsstjórnar eftir að ríkisstjórn Sebastians Kurz sprakk í kjölfar hneykslismála. Áætlað var að hún yrði kanslari þar til nýjar kosningar voru haldnar í september. Vegna langra stjórnarmyndunarviðræða gegndi hún embættinu fram í janúar 2020. Bierlein er fyrsta konan sem hefur orðið kanslari Austurríkis.

Æviágrip 
Bierlein gekk í skóla í Vín og útskrifaðist úr gagnfræðiskóla árið 1967. Hún nam lögfræði við Vínarháskóla og útskrifaðist með doktorsgráðu árið 1971.

Starfsferill 
Brigitte Bierlein tók dómarapróf árið 1975 og varð hverfisdómari í miðhluta Vínarborgar og við glæpadómstól borgarinnar. Frá 1977 var hún fylkissaksóknari, síðan starfsmaður í dómsmálaráðuneytinu og loks starfsmaður hjá ríkissaksóknara Vínarborgar. Frá árinu 1990 til 2002 var hún starfsmaður hjá skrifstofu saksóknara við hæstarétt landsins.

Árið 2003 var Bierlein útnefnd varaforseti stjórnlagadómstóls Austurríkis og árið 2018 varð hún forseti hans. Hún var fyrsta konan til að gegna báðum embættunum.

Þann 30. maí árið 2019 tilkynnti Alexander Van der Bellen, forseti Austurríkis, að hann hefði valið Bierlein til að leiða utanþingsstjórn. Van der Bellen kallaði stjórn hennar „traustsríkisstjórn“ (þýska: Vertrauensregierung) sem ætti að sitja fram að kosningum í september. Tilkynningin kom í kjölfar þess að stjórn Sebastians Kurz féll fyrir vantrauststillögu á austurríska þinginu. Kurz hafði þá slitið stjórnarsamstarfi sínu við austurríska Frelsisflokkinn og kallað til nýrra kosninga vegna myndbands sem birt var af Heinz-Christian Strache, formanni Frelsisflokksins, að lofa ríkisverkefnum í skiptum fyrir fjárstyrki árið 2017. Van der Bellen hafði fengið samþykki flokksforingjanna Norberts Hofer, Pamelu Rendi-Wagner og Sebastians Kurz fyrir útnefningunni á Bierlein. 

Bierlein gegndi kanslaraembættinu þar til stjórnarmyndunarviðræðum lauk þann 7. janúar 2020 og Kurz varð aftur kanslari.

Tilvísanir

Austurrískir dómarar
Kanslarar Austurríkis
Lyallia caespitosa

Lyallia caespitosa er plöntutegund sem var fyrst lýst af J.D. Hooker, og fékk sitt núverandi nafn af B.L. Nyananyo og V.H. Heywood.
Hún er frá Suðureyju á Nýja-Sjálandi.

Tilvísanir 

Grýtuætt
Lyallia kerguelensis

Lyallia kerguelensis er plöntutegund sem var lýst af J.D. Hooker.
Hún er einlend á Kergeuleneyjum.

Tilvísanir 

Grýtuætt
Cistanthe

Cistanthe er ættkvísl þykkblöðunga með oft skærlitum blómum. Flestar eru aðlagaðar þurru loftslagi. Cistanthe var upphaflega mynduð út frá Calandrinia. Nokkrar tegundir frá skyldum ættkvíslum hafa einnig verið fluttar í hana.

Valdar tegundir:
 Cistanthe amarantoides
 Cistanthe ambigua
 Cistanthe arancioana
 Cistanthe arenaria
 Cistanthe cabrerae
 Cistanthe cachinalensis
 Cistanthe calycina
 Cistanthe celosioides
 Cistanthe cephalophora
 Cistanthe chrysantha
 Cistanthe coquimbensis
 Cistanthe cymosa
 Cistanthe densiflora
 Cistanthe fenzlii
 Cistanthe frigida
 Cistanthe grandiflora
 Cistanthe guadalupensis
 Cistanthe humilis
 Cistanthe lamprosperma
 Cistanthe laxiflora
 Cistanthe lingulata
 Cistanthe longiscapa
 Cistanthe maritima
 Cistanthe minuscula
 Cistanthe monandra
 Cistanthe monosperma
 Cistanthe paniculata
 Cistanthe parryi
 Cistanthe picta
 Cistanthe pulchella
 Cistanthe pygmaea
 Cistanthe quadripetala
 Cistanthe rosea
 Cistanthe salsoloides
 Cistanthe stricta
 Cistanthe thyrsoidea
 Cistanthe tovarii
 Cistanthe tweedyi
 Cistanthe umbellata
 Cistanthe weberbaueri

Tilvísanir

Viðbótarlesning
Hershkovitz, M. A. (1991). Phylogenetic assessment and revised circumscription of Cistanthe Spach (Portulacaceae). Annals of the Missouri Botanical Garden 78(4) 1009-21

Grýtuætt
Lenzia chamaepitys

Lenzia chamaepitys er plöntutegund sem var lýst af Rodolfo Amando Philippi.
Hún er frá norður og mið Chíle og norðvestur Argentínu.

Tilvísanir 

Grýtuætt
Schreiteria macrocarpa

Schreiteria macrocarpa er plöntutegund sem var lýst af Roger Charles Carolin. Hún er eina tegund ættkvíslarinnar.

Schreiteria macrocarpa er frá Argentínu.

Tilvísanir 

Grýtuætt
790–781 f.Kr.

790–781 f.Kr. var 2. áratugur 8. aldar f.Kr.

Atburðir
 783 f.Kr. - Salmaneser 4. tók við af föður sínum sem konungur Assýríu.
 782 f.Kr. - Virkið Erebuni var stofnað þar sem Jerevan stendur nú.
 782 f.Kr. - Xuan konungur Zhou lést.
 781 f.Kr. - You konungur Zhou tók við völdum. 

790-781 f.Kr.
720–711 f.Kr.

720–711 f.Kr. var 9. áratugur 8. aldar f.Kr.

Atburðir
 719 f.Kr. - Zhou Huan Wang varð keisari í Kína.
 718 f.Kr. - Gyges varð konungur í Lýdíu.
 717 f.Kr. - Assýríukonungurinn Sargon lagði undir sig hittitísku borgina Karkamis.
 715 f.Kr. - Núma Pompilíus varð konungur Rómar.
 713 f.Kr. - Núma Pompilíus breytti rómverska dagatalinu.
 713 f.Kr. - Olmekar stofnuðu borgina Monte Albán.

720-711 f.Kr.
730–721 f.Kr.

730–721 f.Kr. var 8. áratugur 8. aldar f.Kr.

Atburðir
 730 f.Kr. - Landnemar frá Naxos stofnuðu borgina Lentini á Sikiley.
 728 f.Kr. - Píje gerði innrás í Egyptaland.
 727 f.Kr. - Babýlónía varð sjálfstæð við lát Tiglat-Pileser 3.
 725 f.Kr. - Salmaneser 5. hóf umsátur um Ísrael.
 724 f.Kr. - Assýríumenn hófu umsátur um Týros.
 722 f.Kr. - Sargon 2. lagði Norður-Ísrael undir sig.
 721 f.Kr. - Sargon 2. reisti nýja höfuðborg í Dur-Sharrukin.

730-721 f.Kr.
Föníska

Föníska (eða fönikíska) var mál sem var talað í fornöld við strendur Miðjarðarhafs á svæði sem þá var kallað Kanansland (á fönísku, hebresku, arabísku og arameísku), Föníkía (í grísku og latínu) eða Pūt (á egypsku). Föníska er kanansmál, en þau eru grein af norðvestursemískum málum sem einnig telja hebresku, ammonísku, móabísku og edómísku.

Föníska var rituð með föníska stafrófinu sem er elsta staðfesta samhljóðastafróf heims. Grikkir og Etrúrar tóku síðar upp svipuð stafróf og Latínar þróuðu síðan latneska stafrófið út frá því etrúska. Áletranir með fönísku letri eru þekktar frá því seint á bronsöld en venja er að tala um frumkanansmál fram til 1050, en fönísku eftir það. Á 8. öld f.Kr. þróaðist púnverska sem afbrigði af fönísku. Púnverska var hugsanlega töluð í Norður-Afríku allt fram á 5. öld. Leifar af púnversku má enn finna í málum Berba.

Tengill
Hvaða tungumál töluðu Föníkar? - Vísindavefur

Semísk mál
Föníkar
Páll 6.

Páll 6. (26. september 1897 – 6. ágúst 1978), fæddur undir nafninu Giovanni Battista Enrico Antonio Maria Montini, var páfi kaþólsku kirkjunnar frá 1963 til 1978.

Æviágrip
Giovanni Battista Montini fæddist til efnaðra foreldra í Brescia á norðurhluta Ítalíu og gekk í skóla sem jesúítar ráku. Faðir hans var þingmaður fyrir kaþólska flokkinn og ritstjóri áhrifamikils dagblaðs. 

Montini vígðist til prests árið 1920 og útskrifaðist frá hinum páfalega háskóla í Róm árið 1923. Hann var í kjölfarið gerður sendifulltrúi við sendisveit páfans í Varsjá en sneri heim til Rómar ári síðar og hóf störf í Vatíkaninu. Hann var árið 1953 útnefndur ríkisritari í Vatíkaninu af Píusi 12. páfa. Montini hafði það orð á sér að vera „vinur verkalýðsins“ og var þeirrar skoðunar að kaþólska kirkjan ætti að vera kirkja hinna fátæku. Hann studdi ýmsar vinstrisinnaðar hreyfingar og stefnumál, meðal annars verkamannaprestahreyfinguna í Frakklandi og hinn umdeilda borgarstjóra Flórens, Giorgio La Pira. Árið 1954 gerði Píus 12. Montini að erkibiskupi yfir Mílanó og leysti hann frá störfum í Vatíkaninu. Það að Píus skyldi ekki um leið gera Montini að kardinála þótti til marks um vanþóknun hans á honum, en opinber skýring var sú að Montini hefði ekki sóst eftir því embætti.

Montini var útnefndur kardináli árið 1958, eftir að Jóhannes 23. varð páfi. Útnefning Montini var sú fyrsta sem gerð var á páfatíð Jóhannesar. Jafnvel áður en Jóhannes varð páfi hafði verið litið á Montini sem vænlegt páfaefni en á páfatíð Jóhannesar var gjarnan látið í veðri vaka að hann vildi að Montini tæki við af sér eftir sinn dag. Þegar Jóhannes 23. lést árið 1963 var Montini kjörinn nýr páfi undir nafninu Páll 6. með stuðningi bæði umbótasinna og íhaldsmanna. 

Það kom í hlut Páls 6. að halda síðara Vatíkanþingið, sem forveri hans hafði skipulagt nokkrum árum áður. Sem páfi sá Páll um að framkvæma fjölda umbóta og breytinga sem samþykktar voru á Vatíkanþinginu.

Þann 29. júlí árið 1968 gaf Páll út umburðarbréf undir titlinum Encycla humanae vitae (íslenska: Fyrirmæli um mannlegt líferni) þar sem hann ítrekaði blátt bann kaþólsku kirkjunnar við notkun getnaðarvarna. Páll samdi einnig umburðarbréfið Populorum Progressio (Um þróun þjóðanna) þar sem hann sagði að friður, réttlæti og félagslegar og efnahagslegar framfarir allra þjóða skiptu jafnmiklu máli og að jörðin og gæði hennar væru öllum ætluð en ekki aðeins hinum ríku. Í bréfinu hvatti hann til friðsamlegra umbóta en sagði þó að bylting gæti verið réttlætanleg ef stjórnvöld hefðu ítrekað gerst sek um mannréttindabrot. Páfabréfið átti sinn þátt í því að hleypa af stokkunum svokallaðri frelsunarguðfræði í Rómönsku Ameríku.

Tilvísanir

Páfar
Ítalskir kaþólskir dýrlingar
Babýlónía

Babýlónía var fornt ríki og menningarsvæði í Mesópótamíu þar sem nú er Írak. Ríkið var stofnað af akkadískumælandi Amorítum um 1894 f.Kr. í kringum bæinn Babýlon. Babýlon varð höfuðborg Fyrsta Babýlóníuveldisins og ríkið stækkaði mjög í valdatíð Hammúrabis á fyrri hluta 18. aldar f.Kr. 

Babýlónía átti oft í átökum við Assýríu í norðri og Elam í austri. Eftir lát Hammúrabis minnkaði Babýlónía hratt og varð að smáríki. Síðasti Amorítakonungur Babýlóníu var Samsu-Ditana (1562–1531 f.Kr.). Honum var steypt af stóli eftir að Hittítar, undir stjórn Mursili 1., rændu borgina (um 1531 f.Kr. samkvæmt kenningunni um stutta tímatalið). Eftir rán borgarinnar tóku við yfirráð Kassíta og síðar Elamíta. Nebúkadnessar 1. rak Elamíta frá Babýlon. Um hundrað árum síðar féll Babýlónía í hendur Arameum og Suteum á flótta undan Bronsaldarhruninu í vestri. Babýlónía varð hluti af Nýja Assýríuveldinu á 8. öld f.Kr. Á 7. öld f.Kr. hófst borgarastyrjöld innan Assýríu og Babýlónía gerði uppreisn undir stjórn Nabóplassars sem stofnaði Nýja Babýlóníuveldið. Akkamenídaríkið lagði Babýlóníu undir sig árið 539 f.Kr. Síðar lagði Alexander mikli landið undir sig og stofnaði landstjóradæmið Babýlóníu. Síðar varð það hluti af Parþaveldinu. Eftir árið 226 var Mesópótamía undir samfelldum yfirráðum Sassanída fram að landvinningum Araba á 7. öld. 

Babýlónía
Saga Íraks
Naxos

Naxos er eyja í Eyjahafi sem tilheyrir Grikklandi. Hún er stærst Hringeyja og var miðstöð hinnar fornu Hringeyjamenningar. Eyjan var mikilvæg uppspretta smergils, steintegundar sem inniheldur náttúrulegt kórund sem var eitt mikilvægasta slípiefnið fram á 20. öld. 

Höfuðstaður Naxos er Naxosborg, bær með yfir 6000 íbúa. Íbúar eyjarinnar eru um 19.000.

Eyjahaf
Grískar eyjur
Lentini

Lentini (sikileyska: Lintini; gríska: Λεοντῖνοι Leontinoi) er bær í sýslunni Sýrakúsu í suðausturhluta Sikileyjar á Ítalíu. Íbúar eru rúmlega 23.000. 

Borgin var stofnuð árið 729 f.Kr. af grískum landnemum frá eyjunni Naxos. Hún er eina gríska nýlendan á Sikiley sem er ekki við ströndina. Gríski heimspekingurinn Gorgías var frá Lentini.

Borgir á Ítalíu
Bæir á Sikiley
Píje

Píje (áður umritað Pianki) var fornegypskur faraó frá Kús og stofnandi 25. konungsættarinnar. Hann ríkti frá borginni Napata í Núbíu þar sem nú er Súdan. Píje endurreisti Amonshofið við Jebel Barkal. Eftirmaður hans var  sonur hans (eða bróðir hans) Sjebitku. 

Faraóar 25. konungsættarinnar
Kús
Rósablaðka

Lewisiopsis tweedyi er blómstrandi planta og eina tegund ættkvíslarinnar Lewisiopsis. Tegundin sem er betur þekkt sem Lewisia tweedyi, er nú flokkuð í ættinni Montiaceae. Hún er einlend í vesturhluta Norður-Ameríku í Washington og Bresku-Kólumbíu.

Orðsifjar
Fræðiheitið tweedyi ver gefið til heiðurs Frank Tweedy, 18du aldar amerísks staðfræðings.

Tilvísanir

Grýtuætt
Mozilla

Mozilla er samfélag um frjálsa hugbúnaðarþróun stofnað árið 1998 af hópi í kringum hugbúnaðarfyrirtækið Netscape. Mozilla-samfélagið hefur þróað hugbúnað af ýmsu tagi sem byggist á frjálsum hugbúnaðarleyfum og opnum stöðlum. Sjálfseignarstofnunin Mozilla Foundation og dótturfyrirtæki hennar, Mozilla Corporation, eru stuðningsaðilar samfélagsins. 

Þekktustu afurðir Mozilla-samfélagsins eru vafrinn Firefox, tölvupóstforritið Thunderbird, snjalltækjastýrikerfið Firefox OS, villurekjarinn Bugzilla, myndsetningarvélin Gecko, greinaumsýsluforritið Pocket, og fleiri.

Mozilla
Frjáls hugbúnaðarverkefni
740–731 f.Kr.

740–731 f.Kr. var 7. áratugur 8. aldar f.Kr.

Atburðir
 740 f.Kr. - Tíglat-Píleser 3. lagði sýrlensku borgina Arpad undir sig.
 738 f.Kr. - Tíglat-Píleser 3. réðist á Ísrael og neyddi það til að greiða sér skatt.
 737 f.Kr. - Tíglat-Píleser 3. lagði Meda og Persa undir sig.
 734 f.Kr. - Gríska nýlendan Sýrakúsa var stofnuð á Sikiley.
 733 f.Kr. - Tíglat-Píleser 3. lagði Norður-Ísrael undir sig og hrakti íbúana í útlegð.
 732 f.Kr. - Tíglat-Píleser 3. lagði Damaskus undir sig og lét taka Rezin, konung Aramea, af lífi.
 732 f.Kr. - Tíglat-Píleser 3. vann sigur á Samsi drottningu Araba. 

740-731 f.Kr.
Cistanthe amaranthoides

Cistanthe amaranthoides er plöntutegund sem var fyrst lýst af Philippi, og fékk sitt núverandi nafn af Carolin og M.A. Hershkovitz.

Tilvísanir 

Grýtuætt
Cistanthe ambigua

Cistanthe ambigua er plöntutegund sem var lýst af  Sereno Watson.

Tilvísanir 

Grýtuætt
750–741 f.Kr.

750–741 f.Kr. var 6. áratugur 8. aldar f.Kr.

Atburðir
 747 f.Kr. - Nabonassar varð konungur í Babýlon.
 747 f.Kr. - Meles varð konungur Lýdíu.
 745 f.Kr. - Landstjórinn Pulu rændi völdum í Assýríu og tók sér nafnið Tíglat-Píleser 3.
 745 f.Kr. - Sagnkonungurinn Títus Tatíus (meðkonungur Rómúlusar) lést.
 743 f.Kr. - Zhuang hertogi Zheng komst til valda í Kína. 
 743 f.Kr. - Fyrsta Messeníustríðið hófst milli Messeníu og Spörtu á Grikklandi.

750-741 f.Kr.
780–771 f.Kr.

780–771 f.Kr. var 3. áratugur 8. aldar f.Kr.

Atburðir
 776 f.Kr. - Fyrstu Ólympíuleikarnir voru haldnir samkvæmt Díodórosi frá Sikiley.
 773 f.Kr. - Ashur-dan 3. varð konungur Assýríu.
 771 f.Kr. - Vor og hausttímabilið hófst í Kína. 
 771 f.Kr. - Fæðingardagur Rómúlusar og Remusar samkvæmt arfsögninni um stofnun Rómar.

780-771 f.Kr.
Stóra sérhljóðabreytingin

Stóra sérhljóðabreytingin (Great Vowel Shift) var röð breytinga í framburði allra langra sérhljóða í ensku. Sérhljóðin „í“ og „ú“ urðu að tvíhljóðum, og staðsetning tungunnar hækkaði í framburði hinna sérhljóðanna. Breytingin átti sér stað um það bil á milli 1350–1700, hún byrjaði í suðurhluta Englands og breiddist svo út. Framburðarbreytingunni má kenna um það að mikill munur er á enskri stafsetningu og framburði.

Fyrir breytinguna voru langir sérhljóðar mun líkari íslenskum sérhljóðum líkt og heyra má í eftirfarandi töflu. Hljóðgildin eru sýnd í alþjóðlega hljóðstafrófinu:

Þessi tímalína sýnir breytingu í framburði milli miðensku og staðlaðri nútímaensku frá Suður-Englandi. Þær breytingar sem sýndar eru hér eftir 1700 teljast ekki sem hluti af stóru sérhljóðabreytingunni.

Tilvísanir 

Enska
Bob Starr

Robert "Bob" Starr var bandarískur körfuknattleiksþjálfari og umboðsmaður sem stóð fyrir komu margra af fyrstu bandarísku körfuknattleiksmönnunum sem spiluðu á Íslandi undir lok áttunda áratugarins og byrjun þess níunda.

Æska
Starr ólst upp í Houston í Bandaríkjunum.

Þjálfaraferill
Árið 1979 var Starr ráðinn þjálfari Ármanns sem þá var í næst efstu deild. Þrátt fyrir mikið brotthvarf af lykilmönnum þá stýrði hann liði Ármanns til sigurs í deildinni og kom þeim aftur í Úrvalsdeild. Samhliða þjálfun Ármanns, þá tók Starr tímabundið við Fram í Úrvalsdeild karla í desember 1979, eftir að John Johnson hvarf á braut. Hann stýrði liðinu fram í janúar 1980. Hann stýrði Ármanni áfram í Úrvalsdeildinni í byrjun 1980-81 tímabilsins. Eftir brösuga byrjun þá var Starr rekinn um miðjan nóvember. Í kjölfarið aðstoðaði hann Ívar DeCarsta Webster, spilandi þjálfara Skallagríms, í nokkrum leikjum. Í kjölfar veru sinnar á Íslandi hélt Starr til Danmerkur áður en hann hélt áfram þjálfaraferli sínum í bandaríkjunum.

Titlar
1. deild karla: 1980

Heimildir

Bandarískir körfuknattleiksþjálfarar
Antti Rinne

Antti Juhani Rinne (f. 3. nóvember 1962) er finnskur stjórnmálamaður sem var forsætisráðherra Finnlands í sex mánuði árið 2019. Hann hefur var formaður finnska Jafnaðarmannaflokksins frá 9. maí 2014 til 22. ágúst 2020. Hann var fjármálaráðherra og varaforsætisráðherra landsins frá 2014 til 2015 og hefur setið á finnska þinginu frá árinu 2015. Undir stjórn Rinne unnu Jafnaðarmenn nauman sigur í þingkosningum árið 2019. Þann 6. júní árið 2019 var Rinne útnefndur forsætisráðherra Finnlands í samsteypustjórn Jafnaðarmanna, Miðflokksins, Græna bandalagsins, Vinstribandalagsins og Sænska þjóðarflokksins.

Rinne er lögfræðingur að atvinnu og er með gráðu í lögfræði frá Háskólanum í Helsinki. Hann var formaður í stéttarfélagi sérfræðinga í einkageiranum frá 2002 til 2005, formaður stéttarfélags launþega frá 2005 til 2010 og formaður stéttarfélagsins Ammattiliitto Pro frá 2010 til 2014. Rinne sigraði Jutta Urpilainen í formannskjöri Jafnaðarmannaflokksins þann 9. maí árið 2014.

Þann 3. desember árið 2019 lýsti Rinne yfir afsögn sinni úr embætti forsætisráðherra. Afsögn hans kom í kjölfar margra daga verkfalls starfsmanna finnsku póstþjónustunnar sem hafði raskað samgöngum í landinu nokkuð. Vegna framgöngu Rinne í málinu lýsti Miðflokkurinn því yfir að hann nyti ekki lengur trausts þeirra í stjórnarsamstarfinu. Varaformaður Jafnaðarmannaflokksins, Sanna Marin, var í kjölfarið kjörin til að leiða ríkisstjórnina.

Tilvísanir 

Forsætisráðherrar Finnlands
Discord

Discord er hugbúnaður sem hægt er að nota til að eiga samskipti við aðra yfir netið. Hann var upphaflega gerður fyrir tölvuleikjanotendur, en er nú markaðsettur að öllum sem vilja eiga samskipti yfir netið. Árið 2020 voru yfir 300 milljón skráðir notendur.

Discord er með netþjóna (líka kallaðir „guilds“) sem hægt er að fara í eða búa til. Í þeim eru bæði talrásir og textarásir sem nota má til að eiga samskipti við aðra notendur sem tilheyra þeim netþjóni.

Hægt er að nota Discord í netvafraútgáfu, en einnig er Discord forritið fáanlegt á Windows, MacOS, Linux, Android og iOS.

Tilvísanir 

Samskiptaforrit
Cistanthe arancioana

Cistanthe arancioana er plöntutegund sem var lýst af Peralta.

Tilvísanir 

Grýtuætt
Cistanthe arenaria

Cistanthe arenaria er plöntutegund sem var fyrst lýst af Adelbert von Chamisso, og fékk sitt núverandi nafn af Carolin og M.A. Hershkovitz.

Tilvísanir 

Grýtuætt
Cistanthe cabrerae

Cistanthe cabrerae er plöntutegund sem var fyrst lýst af Añon, og fékk sitt núverandi nafn af I. Peralta.

Tilvísanir 

Grýtuætt
Cistanthe cachinalensis

Cistanthe cachinalensis er plöntutegund sem var fyrst lýst af Rodolfo Amando Philippi, og fékk sitt núverandi nafn af Peralta og D.I.Ford.

Tilvísanir 

Grýtuætt
Cistanthe calycina

Cistanthe calycina er plöntutegund sem var fyrst lýst af Philippi, og fékk sitt núverandi nafn af Carolin og M.A. Hershkovitz.

Tilvísanir 

Grýtuætt
Cistanthe celosioides

Cistanthe celosioides er plöntutegund sem var fyrst lýst af Philippi, og fékk sitt núverandi nafn af Carolin og M.A. Hershkovitz.

Tilvísanir 

Grýtuætt
Cistanthe cephalophora

Cistanthe cephalophora er plöntutegund sem var fyrst lýst af Ivan Murray Johnston, og fékk sitt núverandi nafn af Carolin og M.A. Hershkovitz.

Tilvísanir 

Grýtuætt
Cistanthe chrysantha

Cistanthe chrysantha er plöntutegund sem var fyrst lýst af Ivan Murray Johnston, og fékk sitt núverandi nafn af Peralta og D.I.Ford.

Tilvísanir 

Grýtuætt
Cistanthe coquimbensis

Cistanthe coquimbensis er plöntutegund sem var fyrst lýst af François Marius Barnéoud, og fékk sitt núverandi nafn af Carolin og M.A. Hershkovitz.

Tilvísanir 

Grýtuætt
Cistanthe cymosa

Cistanthe cymosa er plöntutegund sem var fyrst lýst af Philippi, og fékk sitt núverandi nafn af M.A. Hershkovitz.

Tilvísanir 

Grýtuætt
Cistanthe densiflora

Cistanthe densiflora er plöntutegund sem var fyrst lýst af François Marius Barnéoud, og fékk sitt núverandi nafn af M.A. Hershkovitz.

Tilvísanir 

Grýtuætt
Cistanthe fenzlii

Cistanthe fenzlii er plöntutegund sem var fyrst lýst af François Marius Barnéoud, og fékk sitt núverandi nafn af Carolin og M.A. Hershkovitz.

Tilvísanir 

Grýtuætt
Cistanthe frigida

Cistanthe frigida er plöntutegund sem var fyrst lýst af François Marius Barnéoud, og fékk sitt núverandi nafn af I. Peralta. Hún er ættuð úr fjöllum í mið-Síle.

Tilvísanir 

Grýtuætt
Cistanthe grandiflora

Cistanthe grandiflora er plöntutegund sem var fyrst lýst af John Lindley, og fékk sitt núverandi nafn af Diederich Franz Leonhard von Schlechtendal. Hún er ættuð frá Síle.

Tilvísanir 

Grýtuætt
Imbakassinn

Imbakassinn var sjónvarpsþáttur sem sýndur var á Stöð 2 á árunum 1992–1995. Á bak við þættina stóðu þeir Laddi, Sigurður Sigurjónsson, Örn Árnason, og Pálmi Gestsson sem nefndu sig „Gysbræður“.

Veturinn 1992-1993 var Friðrik Erlingsson með þeim og þá stóðu þættirnir af Ladda, Erni Árnasyni, Pálma Gestssyni og Friðriki Erlingssyni. Veturinn 1992 var Þröstur Leó Gunnarsson gestaleikari en vorið 1993 var Hjálmar Hjálmarsson gestaleikari í stað Þrastar. Veturinn 1993-1994 bættist Sigurður Sigurjónsson í Imbakassann. Friðrik Erlingsson hætti svo í þættinum en kláraði allt árið 1993, en vorið 1994 kom Sigurbjörn Aðalsteinsson í hans stað. Síðasta veturinn 1994-1995 kom Guðmundur Ólafsson í stað Sigurbjarnar. Imbakassinn hætti 1995 vegna þess að þá byrjaði Spaugstofan aftur (sem Enn ein stöðin).

Tilvísanir 

Íslenskir sjónvarpsþættir
Spaugstofan